
          Община Момчилград
           Област Кърджали

                 Адрес: Момчилград 6800, ул.”26-ти декември” № 12, тел. 03631 / 78-41, факс 03631 / 78-49, е-mail: obshtina@momchilgrad.bg

ДО

ЗАСЕДАНИЕТО НА

ОБЩИНСКИ СЪВЕТ

МОМЧИЛГРАД

Д О К Л А Д Н А  З А П И С К А

от

ИЛКНУР КЯЗИМ – Кмет на Община Момчилград

Относно: Приемане на Регионална програма за управление на отпадъците на регион Кърджали с период на действие 2023 – 2028 г.
УВАЖАЕМИ ГОСПОДИН ПРЕДСЕДАТЕЛ, 

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

Регионалната програма за управление на отпадъците (РПУО) на регион Кърджали обхваща осем общини - Кърджали, Джебел, Кирково, Момчилград, Черноочене, Ардино,Крумовград и Ивайловград, включени в Сдружение с нестопанска цел „За чисти Родопи”, което е създадено на 26.04.2002 г. Регионалната програма (с модул за всяка от общините от регионалната система) е с период на действие 2023-2028 г., разработена на основание чл. 52, ал. 6 от Закона за управление на отпадъците (ЗУО) и в съответствие със структурата, целите и предвижданията на Националния план за управление на отпадъците (НПУО) 2021-2028 г. Органът, одобряващ Програмата е Общото събрание на Сдружение с нестопанска цел „За чисти Родопи“.

Чрез регионалната програма за управление на отпадъците на общините се разпределят отговорностите за постигане на целите по управление на отпадъците и се определя рамката за ефективно управление на общите съоръжения и инсталации за отпадъци, част от регионалната система за управление на отпадъците (РСУО) – Регион Кърджали. Програмата е изготвена въз основа на налични данни за отпадъците в общините от региона, резултати от проведени проучвания за системите за управление на отпадъците,както и въз основа на анализа на възможностите за финансиране на дейности, свързани с отпадъци.
Предвид гореизложеното и на основание чл. 21, ал. 1, т. 12 от Закона за местното самоуправление и местната администрация, предлагам на Общински съвет да вземе следното 










                ПРОЕКТО

Р  Е   Ш  Е  Н  И  Е:

Общински съвет гр. Момчилград приема Регионална програма за управление на отпадъците на регион Кърджали с период на действие 2023 – 2028 г. 

С уважение:








ИЛКНУР КЯЗИМ

Кмет на община Момчилград
Изготвил:

Боряна Шерифова –ст.експерт „Екология и чистота“

       Изх.№                              /            

